Aufbau printsiip

Aufbau printsiip ütleb, et orbitaalid hakkavad elektronidega täituma, alustades madalaima energiaga orbitaalist. Kõrgema energiaga orbitaal ei hakka enne elektronidega täituma, kui madalama energiaga orbitaal täis ei ole. Aufbau printsiipi kasutatakse (koos Hundi reegli ja Pauli printsiibiga) selleks, et määrata aatomi, iooni või molekuli elektronkonfiguratsiooni.

Aatomite korral hakkavad nende alakihid täituma (mõningate eranditega) järgmises järjekorras: 

1s, 2s, 2p, 3s, 3p, 4s, 3d, 4p, 5s, 4d, 5p, 6s, 4f, 5d, 6p, 7s, 5f, 6d, 7p.

Molekulide korral kehtib Aufbau printsiip samuti – keemilisest sidemest osavõtvad väliskihid täidavad molekulaarorbitaalid, alustades madalaima energiaga orbitaalist.

Aufbau printsiibi nimetus tuleneb saksa keelest ja tähendab "ülesehitust".

Erandid
On aga ka elemente, mis ei allu Aufbau printsiibile. Kõik need elemendid asuvad perioodilisustabeli d-plokis. Põhjus, miks see nii on, seisneb selles, et poolikult (5 elektroniga) ja täielikult (10 elektroniga) täidetud d-alakihis elektroni hoidmiseks kulub aatomil vähem energiat kui madalama energiaga s-alakihis hoidmiseks. Erandeid, mis ei allu Aufbau printsiibile on ka perioodilisustabeli f-plokis.

Erandid 4. perioodis:

 Element  Z  Elektronkonfiguratsioon Skandium  21  1s2 2s2 2p6 3s2 3p6 4s2 3d1 Titaan  22  1s2 2s2 2p6 3s2 3p6 4s2 3d2 Vanaadium  23  1s2 2s2 2p6 3s2 3p6 4s2 3d3 Kroom  24  1s2 2s2 2p6 3s2 3p6 4s1 3d5  Mangaan  25  1s2 2s2 2p6 3s2 3p6 4s2 3d5 Raud  26  1s2 2s2 2p6 3s2 3p6 4s2 3d6 Koobalt  27  1s2 2s2 2p6 3s2 3p6 4s2 3d7 Nikkel  28   1s2 2s2 2p6 3s2 3p6 4s2 3d8 Vask  29  1s2 2s2 2p6 3s2 3p6 4s1 3d10 Tsink  30  1s2 2s2 2p6 3s2 3p6 4s2 3d10 Gallium  31  1s2 2s2 2p6 3s2 3p6 4s2 3d10 4p1

Erandid 5. perioodis:

 Element  Z  Elektronkonfiguratsioon Ütrium  39  1s2 2s2 2p6 3s2 3p6 4s2 3d10 4p6 5s2 4d1 Tsirkoonium  40  1s2 2s2 2p6 3s2 3p6 4s2 3d10 4p6 5s2 4d2 Nioobium  41  1s2 2s2 2p6 3s2 3p6 4s2 3d10 4p6 5s1 4d4 Molübdeen  42  1s2 2s2 2p6 3s2 3p6 4s2 3d10 4p6 5s1 4d5 Tehneetsium  43  1s2 2s2 2p6 3s2 3p6 4s2 3d10 4p6 5s2 4d5 Ruteenium  44  1s2 2s2 2p6 3s2 3p6 4s2 3d10 4p6 5s1 4d7 Roodium  45  1s2 2s2 2p6 3s2 3p6 4s2 3d10 4p6 5s1 4d8 Pallaadium  46  1s2 2s2 2p6 3s2 3p6 4s2 3d10 4p6 4d10 Hõbe  47  1s2 2s2 2p6 3s2 3p6 4s2 3d10 4p6 5s1 4d10 Kaadmium  48  1s2 2s2 2p6 3s2 3p6 4s2 3d10 4p6 5s2 4d10 Indium  49  1s2 2s2 2p6 3s2 3p6 4s2 3d10 4p6 5s2 4d10 5p1

Erandid 6. perioodis:

 Element  Z  Elektronkonfiguratsioon Iriidium  77 1s2 2s2 2p6 3s2 3p6 4s2 3d10 4p6 5s2 4d10 5p6 6s2 4f14 5d7 Plaatina  78 1s2 2s2 2p6 3s2 3p6 4s2 3d10 4p6 5s2 4d10 5p6 6s1 4f14 5d9 Kuld  79 1s2 2s2 2p6 3s2 3p6 4s2 3d10 4p6 5s2 4d10 5p6 6s1 4f14 5d10 Elavhõbe  80 1s2 2s2 2p6 3s2 3p6 4s2 3d10 4p6 5s2 4d10 5p6 6s2 4f14 5d10 Tallium  81 1s2 2s2 2p6 3s2 3p6 4s2 3d10 4p6 5s2 4d10 5p6 6s2 4f14 5d10 6p1

 Vaata ka 
Hundi reegel
Pauli printsiip
Madelungi reegel

Kategooria:Füüsika